Löytyykö ketään, joka ei halua Ajaxin voittavan Mestarien liigan? - Urheilu | HS.fi
Löytyykö ketään, joka ei halua Ajaxin voittavan Mestarien liigan?
Amsterdamin nuoret ovat hurmanneet rohkealla pelillään ja tyrmänneet kaksi Euroopan suurseuraa.
Ajaxin kapteeni Matthijs de Ligt (kesk.) juhli Juventusta vastaan Frenkie de Jongin (vas.), Lasse Schönen ja Donny van den Beekin kanssa. (KUVA: VI-Images)
Julkaistu: 18.4. 13:29 , Päivitetty: 18.4. 14:10
Jalkapallon Mestarien liiga on ollut jo vuosia eurooppalaisen jalkapallon lippulaiva, mutta tällä kaudella kilpailu on noussut vielä pykälän aiempia vuosia suuremmaksi. Ja kasvu tarkoittaa tässä tapauksessa nimenomaan pelillisiä asioita, ei rahaa.
Pudotuspelivaihe on tarjonnut niin monta jättiyllätystä, että historiankirjoja joutuu perkaaman tiheäpiikkisellä kammalla löytääkseen vastaavaa.
Välieriin selvinneistä joukkueista FC Barcelona ja Liverpool löytyivät varmasti monien asiantuntijoiden papereista jo ennen kauden alkua, mutta toisen välieräparin Ajax–Tottenham ennustaminen olisi vaatinut poikkeuksellisen kirkasta kristallipalloa.
Englannin Valioliigassa kolmantena oleva Tottenham pudotti ensin Saksan mestaruudesta taistelevan Dortmundin yhteismaalein 4–0, ja keskiviikkona joukkueen tieltä sai taipua Valioliigan hallitseva mestari Manchester City.
Tottenhamin uroteot jäävät kuitenkin pahasti Ajaxin sensaatiomaisten esitysten varjoon. Amsterdamin ylpeys taistelee Hollanin mestaruudesta rinta rinnan PSV Eindhovenin kanssa, mutta Mestarien liigassa otteet ovat häikäisseet jokaisen jalkapallofanin.
Ennusmerkit olivat toki ilmassa, kun joukkue selvitti tiensä E-lohkosta jatkoon häviämättä yhtään ottelua, vaikka vastassa olivat Saksan mestari Bayern München ja Portugalin ykkönen Benfica.
Pudotuspeleissä vauhti on kuitenkin vain kiihtynyt, ja nuori ryhmä on tallonut nurmen pintaan kolme edellistä Mestarien liigaa voittaneen Real Madridin ja Cristiano Ronaldolla https://www.hs.fi/haku/?query=cristiano+ronaldolla vahvistuneen Italian ylivoimaisen ykkösen Juventuksen.
Erik ten Hagin https://www.hs.fi/haku/?query=erik+ten+haginvalmentaman joukkueen avauskokoonpanon keski-ikä ratkaisevassa Juventus-vieraspelissä oli 24,7 vuotta, ja joukkue käytti nuoruuden energian ja ennakkoluulottomuuden täydellisesti hyväkseen.
Jo edellisestä ottelusta ja Real Madrid -koitoksista tuttu aggressiivinen prässi, nopeat syöttöyhdistelmät ja rohkeat ohitukset saivat torinolaisseuran näyttämään lempinimeltään ”vanhalta rouvalta”. Ajax loi molemmissa ottelupareissa maalipaikkoja niin paljon, että yhteistulokset 5–3 ja 3–2 mairittelevat Euroopan jättiläisiä.
Joukkueen peli näyttää lukuisine luotuine ja hukattuine maalipaikkoineen välillä juniorijalkapallolta, jota on kuitenkin nautinnollista katsoa siitä pursuavan peli-ilon vuoksi.
Ajax on tunnettu loistavasta juniorityöstään, mutta todellisia timantteja ei silti puristu Amsterdamista maailmalle kovin usein. Nykyjoukkueessa niitä on kuitenkin kaksi: Barcelonaan kauden jälkeen siirtyvä keskikenttäpelaaja Frenkie de Jonghttps://www.hs.fi/haku/?query=frenkie+de+jong, 21, ja joukkueen 19-vuotias kapteeni Matthijs de Ligthttps://www.hs.fi/haku/?query=matthijs+de+ligt, joka puski ratkaisumaalin Juventuksen verkkoon.
Kun nuorten tähtien lisäksi joukkueesta löytyy taitoa, nopeutta ja kokeneita laatupelaajia, kuten serbikärki Dušan Tadić https://www.hs.fi/haku/?query=dusan+tadicja tanskalainen keskikenttäpelaaja Lasse Schönehttps://www.hs.fi/haku/?query=lasse+schone, on koossa joukkue, joka voi palauttaa Ajaxin Mestarien liigan voittajaksi 24 vuoden tauon jälkeen.
Kaikilla joukkueilla on tietysti omat faninsa, mutta käsi pystyyn, kuka ei halua Ajaxin juhlivan Atlético Madridin kotistadionilla Wanda Metropolitanolla 1. kesäkuuta?
19-vuotias kapteeni Matthijs de Ligt hämmästeli Ajaxin Mestarien liigan ensimmäistä välieräpaikkaa sitten Jari Litmasen aikojen: ”Outoa, epänormaalia”
17.4. 10:34
Ajax teki jo toisen sensaation Mestarien liigassa ja pudotti Cristiano Ronaldon Juventuksen
16.4. 23:04
Tottenhamin ja Manchester Cityn Mestarien liigan maali-ilottelu oli hämmentävä kokemus, näin fanit kokivat huiman ottelun käänteet Twitterissä
18.4. 9:38
”Olen planeetan onnellisin kaveri”, Tottenhamin Christian Eriksen totesi, kun Var-tuomio hylkäsi hänen lipsahduksensa jälkeen tehdyn loppuhetkien maalin
18.4. 10:51